

**SVEUČILIŠTE U RIJECI**

**AKADEMIJA PRIMIJENJENIH UMJETNOSTI**Slavka Krautzeka 83

51 000 Rijeka

RKP: 38454

e-mail: [dekanat@apuri.hr](mailto:dekanat@apuri.hr) [www.apuri.hr](http://www.apuri.hr)

U Rijeci, 15. prosinca 2025.

**Obrazloženje POSEBNOG DIJELA FINANCIJSKOG PLANA za 2026. godinu I PROJEKCIJE ZA 2027. I 2028. GODINU**

**Sažetak djelokruga rada**

Akademija primijenjenih umjetnosti izvodi sveučilišne preddiplomske studije: Primijenjena umjetnost, Likovna pedagogija, Grafički dizajn i vizualne komunikacije te studij Glume i medija. Također se izvode i diplomski studiji: Primijenjena umjetnost, Likovna pedagogija- nastavnički smjer, Vizualne komunikacije i grafički dizajn te Gluma.

Na dan 30.09.2025. Akademija ima 69 zaposlenih.

Izrada Prijedloga financijskog plana temelji se na sljedećim zakonskim i pravnim osnovama:

* Upute za izradu prijedloga državnog proračuna Republike Hrvatske za razdoblje 2026.-2028. Ministarstva financija, listopad 2025.
* Upute Ministarstva znanosti, obrazovanja i mladih za izradu i dostavu prijedloga financijskih planova proračunskih korisnika razdjela 080- Ministarstvo znanosti, obrazovanja i mladih za razdoblje 2026.-2028. iz listopada 2025.
* Upute Sveučilišta u Rijeci o izradi prijedloga financijskog plana za razdoblje 2026. – 2028. od 16.10.2025. (Klasa: 400-06/25-02/03, Urbroj: 2170-137-06-25-4)
* Programskom ugovoru između Ministarstva znanosti, obrazovanja i mladih i Sveučilišta u Rijeci
* Uputama Sveučilišta u Rijeci o usklađenju prijedloga financijskog plana za razdoblje 2026. – 2028. godine od 12. prosinca 2025. godine (Klasa: 400-06/25-02/03, Urbroj: 2170-137-06-25-30)

**Opis aktivnosti i projekata**

Financijskim planom za 2026. godinu i projekcijama za 2027. i 2028. godinu Akademije primijenjenih umjetnosti planirano je provođenje sljedećih aktivnosti:

**A679134- Programsko financiranje javnih visokih učilišta 2025.– 2029.**

Navedena aktivnost sastoji se iz osnovne, razvojne i izvedbene proračunske komponente.

Osnovna komponenta u većinskom udjelu sastoji se od plaća i materijalnih prava zaposlenih te dijela za materijalne troškove poslovanja, tekuće i investicijsko održavanje nastavne, znanstvene i umjetničke infrastrukture, obavljanje znanstvene odnosno umjetničke i stručne djelatnosti, znanstveno i stručno osposobljavanje i usavršavanje, studentski standard, izdavačku djelatnost te druge nespomenute troškove.

Razvojna komponenta Akademije sastoji se od sljedećih aktivnosti:

- Razvoj i opremanje radionica klasične i primijenjene umjetnosti

- Razvoj digitalne infrastrukture i naprednih tehnologija za suvremenu umjetničku produkciju

- Specijalizirani digitalni alati i literature za suvremenu umjetničku edukaciju

- Mobilna scenska infrastruktura za fleksibilnu nastavu glume

- Energetska obnova i klimatizacija prostora

Izvedbena komponenta Akademije sastoji se od sljedećih aktivnosti:

- Program poticanja mobilnosti i stručnog usavršavanja nastavnika u umjetničkom području

- Program stručnog usavršavanja za administrativno osoblje

- Program terenskih nastava u kreativnim industrijama i kulturnim ustanovama

- Program dolazne mobilnosti stručnjaka za inovativne umjetničke metode

- Studentski umjetnički projekti SZAPURI

- Održavanje umjetničkih stručnih skupova, izložbi, izvedba i projekcija

|  |  |  |  |  |  |
| --- | --- | --- | --- | --- | --- |
|  | Izvršenje  2024. | Tekući plan  2025. | Plan  2026. | Projekcija  2027. | Projekcija  2028. |
| A679134 | 3.067.992 | 3.759.151 | 3.765.980 | 3.937.732 | 4.072.622 |

**A679136- Razvoj sustava programskih sporazuma za financiranje sveučilišta i znanstvenih instituta usmjerenih na inovacije, istraživanje i razvoj- NPOO (C3.2. R1-I1)**

Na navedenoj aktivnosti planiran je projekt:

- uniri-iz-25-1 (Ponovno) Otkrivanje naslijeđa Puta svile u novom digitalnom okruženju: višestruki konteksti umjetničke produkcije jadranskog dodirnog područja (NPOO)

|  |  |  |  |  |  |
| --- | --- | --- | --- | --- | --- |
|  | Izvršenje  2024. | Tekući plan  2025. | Plan  2026. | Projekcija  2027. | Projekcija  2028. |
| A679136 | 0 | 4.530 | 16.771 | 10.745 | 4.946 |

**A679135-** **Programsko i ostalo financiranje javnih visokih učilišta- iz evidencijskih prihoda**

Gornja aktivnost provodi se u okviru vlastitih i namjenskih izvora. Prikuplja se od školarina studenata, neostvarenih ECTS-a, dijela upisnina, materijalnih troškova studenata, osiguranja studenata, izdavanja potvrda, vlastitih prihoda ostvarenih na tržištu (prodaja proizvoda i usluga) te od prijenosa JLPRS-a (sufinanciranje projekata). Planirana je prema dosadašnjem ostvarenju, planovima o budućim upisnim kvotama, visini školarine te procjeni budućih komercijalnih projekata (izrade umjetničkih djela, restauracije, osmišljavanje vizualnog identiteta, izrada promotivnih i edukativnih videa, pokretanju cjeloživotnih obrazovanja, radionica, i sl.)

Isto tako, iz vlastitih i namjenskih izvora financirati će se sljedeće aktivnosti:

- Program stručnog usavršavanja za administrativno osoblje

- Razvoj digitalne infrastrukture i naprednih tehnologija za suvremenu umjetničku produkciju

- Specijalizirani digitalni alati i literature za suvremenu umjetničku edukaciju

- Energetska obnova i klimatizacija prostora

- Osnivanje i opremanje Centra za metodiku umjetničkog obrazovanja

|  |  |  |  |  |  |
| --- | --- | --- | --- | --- | --- |
|  | Izvršenje  2024. | Tekući plan  2025. | Plan  2026. | Projekcija  2027. | Projekcija  2028. |
| A679135 | 134.629 | 174.991 | 186.413 | 136.735 | 128.406 |

**Ciljevi i pokazatelji učinka**

Sukladno Programskom ugovoru definirani su strateški ciljevi koji se moraju ostvariti:

* Podizanje znanstvene izvrsnosti
* Jačanje suradnje s gospodarstvom te razvoj nacionalnog i regionalnog identiteta i kulture
* Povećanje relevantnosti, kvalitete i učinkovitosti studiranja
* Jačanje društvene odgovornosti

Posebni ciljeve Akademije po planiranim aktivnostima su:

* Jačanje međunarodne znanstvene suradnje i znanstvene aktivnosti
* Jačanje ljudskih potencijala stručnih službi
* Poticanje provedbe primijenjenih znanstvenih aktivnosti, uključujući projekte suradnje s gospodarstvom
* Unaprjeđenje studija
* Unaprjeđenje istraživačke infrastrukture
* Jačanje zelene tranzicije
* Povećanje sudjelovanja javnih visokih učilišta i javnih znanstvenih instituta u kompetitivnom projektnom financiranju
* Jačanje interdisciplinarnosti znanstvenog rada
* Doprinos otvorenoj znanosti
* Popularizacija znanosti i umjetnosti

U okviru razvoja studijskih programa nekoliko je pokazatelja uspješnosti koji se na Akademiji sustavno prate (podaci su za akademsku godinu 2023./2024. te 2024./2025.):

* omjer broja diplomiranih i ukupnog broja studenata
* omjer broja upisanih na prvu godinu i broja diplomiranih studenata
* ukupan broj studenata
* omjer broja studenata i zaposlenika u umjetničko-nastavnim zvanjima

|  |  |  |  |  |  |
| --- | --- | --- | --- | --- | --- |
| **POKAZATELJ** | **OSTVARENO**  **(ak. god. 2023./2024.)** | **OSTVARENO**  **(ak. god. 2024./2025.)** | **CILJANA VRIJEDNOST 2025./2026.** | **CILJANA VRIJEDNOST 2026./2027.** | **CILJANA VRIJEDNOST 2027./2028.** |
| OMJER DIPLOMIRANIH I UKUPNOG BROJA STUDENATA | 0,25 | 0,28 | 0,29 | 0,29 | 0,29 |
| OMJER UPISANIH STUDENATA U 1. GODINU I DIPLOMIRANIH (ZBIRNO) | 1,37 | 1,31 | 1,27 | 1,26 | 1,26 |
| UKUPAN BROJ STUDENATA (ZBIRNO) | 285 | 293 | 303 | 305 | 307 |
| OMJER BROJA STUDENATA I ZAPOSLENIH U UMJETNIČKO-NASTAVNIM ZVANJIMA | 7,70 | 8,13 | 8,19 | 7,82 | 7,87 |

Izvori: Služba za studentske poslove i Služba za kadrovske poslove

U dijelu koji se odnosi na povećanje broja i kvalitete umjetničke aktivnosti (pokazatelji: broj izložbi, projekata, predstava, radionica, predavanja, simpozija, konferencija, koncerata te grafičkih dizajna), u nastavku su navedeni realizirani podaci za akademske godine 2023/2024 te 2024/2025.



Izvor: Pomoćnik dekana za umjetničko i znanstvenu djelatnost

Financijski plan za 2026. godinu i projekcije za 2027. i 2028. godinu za aktivnosti A679134 i A679136 napravljeni su sukladno programskom ugovoru, a za aktivnost A679135 prema izvršenju financijskog plana za 2024. godinu i ostvarenju prvih devet mjeseci 2025. godine.

Dekan:

Izv. prof. art. Marko Koržinek