2186 - Ekonomski fakultet Sveučilišta u Rijeci

OIB 26093119930

Ivana Filipovića 4

51000 Rijeka

**OBRAZLOŽENJE OPĆEG DIJELA FINANCIJSKOG PLANA ZA 2026. I PROJEKCIJE ZA 2027. I 2028. GODINU**

Sukladno Zakonu o proračunu (NN broj 144/21), na osnovi Odluke o proračunskom okviru za razdoblje 2026.-2028. koju je Vlada usvojila na sjednici 27. lipnja 2025., te Upute za izradu prijedloga državnog proračuna Republike Hrvatske za razdoblje 2026.-2028., Ministarstvo znanosti, obrazovanja i mladih dostavilo je 15. listopada 2025. godine Uputu za izradu prijedloga financijskih planova razdjela 080 - Ministarstvo znanosti, obrazovanja i mladih za razdoblje 2026.-2028. godine.

Danom uputom Ministarstva znanosti, obrazovanja i mladih ukinute su neke od dosadašnjih aktivnosti, manji broj aktivnosti je ostao kao i prijašnjih godina, a najveća promjena je uvođenje novih aktivnosti i to:

-**A679134 PROGRAMSKO FINANCIRANJE JAVNIH VISOKIH UČILIŠTA 2025.-2029.** za izvor 11 opći prihodi i primici

-**A679136 RAZVOJ SUSTAVA PROGRAMSKIH SPORAZUMA ZA FINANCIRANJE SVEUČILIŠTA I ZNANSTVENIH INSTITUTA USMJERENIH NA INOVACIJE, ISTRAŽIVANJE I RAZVOJ -NPOO (C3.2.R1-I1)** izvor 581 Mehanizam za oporavak i otpornost

-**A679135 PROGRAMSKO I OSTALO FINANCIRANJE SVEUČILIŠTA U RIJECI (IZ EVIDENCIJSKIH PRIHODA)** za sve ostale izvore.Rashodi i izdaci koji se financiraju iz vlastitih i namjenskih prihoda, a koji su se do sada evidentirali u EVT aplikaciji na dvije aktivnosti (EU projekti iz evidencijskih prihoda i Redovna djelatnost iz evidencijskih prihoda), od sada će se planirati na ovoj jedinstvenoj aktivnosti.

**PRIHODI I PRIMICI**

Ukupno planirani prihodi poslovanja za :

2026. godinu iznose 8.047.878 EUR,

2027. godinu iznose 7.412.650 EUR i za

2028. godinu iznose 7.042.348 EUR.

Plan prihoda prema izvoru financiranja:

|  |  |  |  |
| --- | --- | --- | --- |
| Izvor | 2026 | 2027 | 2028 |
| 11 | 5.326.207 | 5.447.567 | 5.466.148 |
| 581 | 430.425 | 0 | 0 |
| 31 | 68.000 | 73.500 | 73.600 |
| 43 | 1.400.000 | 1.450.000 | 1.450.000 |
| 51000 | 780.646 | 398.983 | 50.000 |
| 5043 | 2.600 | 2.600 | 2.600 |
| 61 | 40.000 | 40.000 | 0 |
|  |
|  |

Planirani prihodi izvora 11 iz nadležnog proračuna sastoji se od osnovne, razvojne i izvedbene proračunske komponente. Osnovna komponenta služi za pokriće rashoda plaća, prijevoza, MPZ, sistematskih pregleda i naknade za nezapošljavanje invalida. Razvojnom proračunskom komponentom financiraju se razvojne aktivnosti, a izvedbenom komponentnom izvedbene aktivnosti definirane u Prilogu 3. Programskog ugovora. Prihodi iz programskih ugovora služe za pokriće rashoda nastalih iz obavljanja djelatnosti utvrđene Zakonom o visokom obrazovanju i znanstvenoj djelatnosti i ostvarivanja posebnih ciljeva i razvoja te realizaciju provedbe razvojnih i izvedbenih komponenti ugovorenih Programskim ugovorom 2025.-2029.

Planirani prihodi izvora 581 Mehanizam za oporavak i otpornost (NPOO) su ugovoreni iznosi koji su uneseni u Programski ugovor koji je Sveučilište u Rijeci potpisalo sa Ministarstvom znanosti, obrazovanja i mladih 07. listopada 2025.

Na izvoru 31 planiraju se prihodi od kamata na oročena sredstva i prihodi od pruženih usluga kao što su: organizacija konferencija, objave u časopisu Zbornik i prihodi od najamnina.

Planirani prihodi izvora 43 se u najvećem dijelu sastoje od školarina studenata na prijediplomskoj, diplomskoj i poslijediplomskoj razini, a manji dio su prihodi od izvođenja cjeloživotnih programa.

Na izvoru 51000 planiraju se prihodi iz EU za financiranje projekata temeljem dostavljenih planova voditelja projekata.

Na izvoru 5043 planiraju se prihodi temeljem obavijesti o prijenosu sredstava među korisnicima proračuna. Ovaj se prihod planira za Studentski zbor.

Na izvoru 61 prihod je planiran temeljem dostavljenog plana voditelja projekta CFO Evolution Hub.

**RASHODI I IZDACI**

Ukupno planirani rashodi poslovanja za :

2026. godinu iznose 7.762.120 EUR,

2027. godinu iznose 7.498.308 EUR i za

2028. godinu iznose 7.099.921 EUR.

Najznačajniji rashodi poslovanja:

1. Rashodi za plaće i obvezene doprinose po godinama za :

2026. godinu iznose 5.401.838 EUR,

2027. godinu iznose 5.427.071 EUR i za

2028. godinu iznose 5.441.314 EUR.

1. Rashodi za materijal i energiju u najveće dijelu se sastoje od rashoda za opskrbu električnom energijom. Ukupni rashodi za stavku 3223 iznosi po godinama za:

2026. godinu 50.000 EUR,

2027. godinu 53.000 EUR i za

2028. godinu 54.000 EUR.

3. Intelektualne i osobne usluge – bilježe značajne planirane rashode u iznosima za:

2026. godinu 175.589 EUR,

2027. godinu 174.183 EUR i za

2028. godinu 185.130 EUR.

Ukupno planirani rashodi za nefinancijsku imovinu za :

2026. godinu iznose 105.779 EUR,

2027. godinu iznose 73.456 EUR i za

2028. godinu iznose 56.939 EUR.

Planirani rashodi za nefinancijsku imovinu odnose se na nabavu licenci, računala i računalne opreme te za nabavu telefona i ostalih komunikacijskih uređaja.

**PRIJENOS SREDSTAVA IZ PRETHODNE I U SLJEDEĆU GODINU**

Donosi iz prethodne godine (2025.):

- izvor 31 odnosi se na neutrošena sredstva od programa u području javne nabave.

- izvor 43 odnosi se na neutrošena sredstva školarina i to u najvećem dijelu školarine za poslijediplomske studije

- izvor 51000 odnosi se na neutrošena sredstva EU projekata

- izvor 52 odnosi se na ostatak sredstava projekta BLUE RECHARGE

- izvor 581 odnosi se na neutrošena sredstva NPOO projekata

- izvor 61 odnosi se na na neutrošena sredstva iz projekata MI- jučer danas sutra i CFO Evolution Hub.

**UKUPNE I DOSPJELE OBVEZE**

|  |  |  |
| --- | --- | --- |
|  | Stanje obveza na dan 31.12.2024. | Stanje obveza na dan 30.09.2025. |
| Ukupne obveze | 539.683,02 € | 165.302,95 € |
| Dospjele obveze | 0,00 | 0,00 |

Rijeka, 15. prosinca 2025.

Dekan:

Prof.dr.sc. Saša Drezgić