OBRAZLOŽENJE PRIJEDLOGA FINANCIJSKOGA PLANA 2026. - 2028.

1. UVOD

Filozofski fakultet u Rijeci svoje početke temelji u 1953. godini kada je kao visokoškolska ustanova djelovao pod nazivom Viša stručna pedagoška škola, te u pedagoškim akademijama i to u Rijeci (1960.) Puli (1961.) i Gospiću (1963.). Razvoj se nastavlja prerastanjem Više stručne pedagoške škole u Visoku industrijsko-pedagošku školu (1962.), potom u Fakultet industrijske pedagogije (1972.). Udruživanjem četiriju nastavničkih ustanova: Fakulteta industrijske pedagogije i triju pedagoških akademija — iz Rijeke, Pule i Gospića 1977. nastaje Pedagoški fakultet. Pedagoški je fakultet uz studije humanističkog i društvenog područja baštinio studijske grupe svojih prethodnih sastavnica poput studija fizike, matematike, politehnike, praktične nastave, razredne nastave, predškolskoga odgoja te likovnih umjetnosti. Povijesni razvoj nastavlja se preimenovanjem u Filozofski fakultet u Rijeci (27. veljače 1998.) i kvalitativnim pomacima u visokoškolskom obrazovanju uz povećanje broja studijskih grupa na dodiplomskoj razini i razvoju poslijediplomskih studija u području društvenih i humanističkih znanosti. Postupno se iz Filozofskog fakulteta izdvajaju studiji predškolskoga odgoja i razredne nastava te nastaje Visoka učiteljska škola (1998), izdvajanjem Odsjeka za likovnu kulturu nastaje jezgra današnje Akademije primijenjenih umjetnosti, potom se izdvajaju studiji matematike, fizike i informatike te 2007./2008. Senat Sveučilišta u Rijeci donosi Odluku o osnivanju Sveučilišnih odjela za matematiku, informatiku i fiziku te se dotadašnji odsjeci Fakulteta (Odsjek za fiziku, Odsjek za matematiku i Odsjek za informatiku) izdvajaju u zasebne ustrojbene jedinice Sveučilišta u Rijeci. Procesom izdvajanja pojedinih studijskih grupa Filozofski fakultet postaje sastavnica Sveučilišta u Rijeci na kojoj su obrazuju studenti humanističkog i društvenog usmjerenja bez koje je nezamislivo postojanje modernoga sveučilišta. Akademske godine 2005./06. na Fakultetu se započelo s novim sveučilišnim prijediplomskim, diplomskim i poslijediplomskim studijima prilagođenima načelima Bolonjske deklaracije (uvođenje triju ciklusa studiranja zasnovanih na ECTS bodovnom sustavu), te se danas u ovom obliku izvode svi studijski programi Fakulteta.

# DJELOKRUG RADA

Djelokrug rada Filozofskoga fakulteta u Rijeci su visoko obrazovanje te znanstvena i stručna djelatnost, koje predstavljaju djelatnosti od posebnog interesa za Republiku Hrvatsku i sastavni su dio međunarodnog, a posebno europskog visokoobrazovnog prostora (European Higher Education Area - EHEA).

* visoko obrazovanje ostvaruje se ustrojavanjem i izvođenjem sveučilišnih studija kao prijediplomsko, diplomsko i poslijediplomsko obrazovanje u znanstvenim područjima društvenih i humanističkih znanosti
* znanstvenom djelatnošću obuhvaćeno je znanstveno, umjetničko i razvojno istraživanje, ostvarivanje znanstvenih programa i stručni rad, a posebno:

izrada znanstveno istraživačkih, stručnih i razvojnih projekata, znanstveno istraživačkih studija; elaborata i vještačenja

* Pored navedenog Fakultet u manjem opsegu može obavljati i druge djelatnosti ako služe osnovnoj djelatnosti i pridonose potpunijem iskorištavanju prostornih i kadrovskih kapaciteta poput: poslova nakladničke, izdavačke, knjižnične, arhivske i informatičke djelatnosti za potrebe nastave, znanstvenog, istraživačkog i stručnog rada te pružanje usluga svojih prostornih kapaciteta drugim pravnim i fizičkim osobama.

Pokretanjem novih studija i osuvremenjivanjem postojećih, usklađivanjem s Hrvatskim kvalifikacijskim okvirom, uz praćenje interesa i potreba studenata i tržišta rada, želja je pridonositi razvoju društva temeljenoga na znanju. Razvijanjem kvalitetnih znanstvenoistraživačkih projekata, povećavanjem broja i kvalitete postojećih doktorskih studija želimo biti prepoznatljivi u području humanističkih i društvenih znanosti.

3. PLANIRANA SREDSTVA - IZVORI

Planirani ukupni prihodi i primici za 2026. iznose 12.208.893 EUR  i to iz izvora: opći prihodi i primici (izvor 11) 10.524.629 EUR, vlastitih prihoda (izvor 31) 50.000 EUR, prihoda za posebne namjene (izvor 43) 400.000 EUR, pomoći iz DP-a (izvor 50) 190.374 EUR i ostale darovnice (izvor 53) 100.000 EUR te Mehanizma za oporavak i otpornost (NPOO) (izvor 561) 943.890 EUR.

Projekcija prihoda za 2027. godinu iznosi 11.852.159 EUR, a za 2028. godinu 11.426.028 EUR

Ukupno planirani rashodi za 2026. godinu iznose 11.847.989 EUR i to iz izvora: opći prihodi i primici (izvor 11) 10.524.629 EUR, vlastitih prihoda (izvor 31) 51.950 EUR, prihodi za posebne namjene (izvor 43) 356.897 EUR, pomoći iz DP-a (izvor 50) 188.624 EUR, Programi unije (izvor 51) 268.216 EUR, ostale darovnice (izvor 53) 100.600 te Mehanizma za oporavak i otpornost (NPOO) (izvor 561) 357.073 EUR.

Projekcija rashoda za 2027. godinu iznosi 11.924.129 EUR, a za 2028. godinu 11.647.191 EUR.

**A679134 – Programsko financiranje javnih visokih učilišta 2025. – 2029.**

Zakonske i druge pravne osnove:

* Zakon o visokom obrazovanju i znanstvenoj djelatnosti
* Kolektivni ugovor za znanost i visoko obrazovanje
* Zakon o osiguravanje kvalitete u znanosti i visokom obrazovanju
* Ugovor o programskom financiranju Sveučilišta u Rijeci
* Strategija razvoja Filozofskoga fakulteta u Rijeci

|  |  |  |  |  |  |  |
| --- | --- | --- | --- | --- | --- | --- |
|  | Izvršenje 2024. | Plan 2025. | Plan 2026. | Plan 2027. | Plan 2028. | Indeks  25./24. |
| A679134- Programsko financiranje javnih visokih učilišta | 9.246.209 | 9.944.534 | 10.524.629 | 10.804.936 | 10.797.573 | 108 |

Na novoj aktivnosti A679134 obuhvaćeno je više aktivnosti iz prethodnih razdoblja i to: Redovna djelatnost, programsko financiranje i vježbaonice)

Unutar nove aktivnosti sada su podaktivnosti:

**1. Programsko financiranje - osnovna komponenta 1. dio** koja se sastoji od sljedećih elemenata:

1. Financiranja rashoda za plaće
2. Financiranja materijalnih prava zaposlenih
3. Financiranje naknade poslodavaca radi nezapošljavanja invalida

**2. Programsko financiranje – osnovna komponenta – 2. dio**

Unutar osnovne komponente – 2. dio sredstva se alociraju za pokrivanje troškova poslovanja i drugih troškova koji su u prethodnom razdoblju bili pokrivani iz programskog financiranja.

**3. Razvojna i izvedbena komponenta**

U razdoblju provedbe programskih ugovora očekuje se ostvarenje sljedećeg: sustavni razvoj i osuvremenjivanje studijskih programa na prijediplomskoj, diplomskoj i doktorskoj razini. sa zamjetnom razinom znanstvene aktivnosti u području humanističkih i društvenih znanosti, a sve u skladu s realizacijom utvrđenih ciljeva programskog financiranja:

* Podizanje znanstvene izvrsnosti
* Jačanje suradnje s gospodarstvom
* Povećanje relevantnosti, kvalitete i učinkovitosti studiranja
* Jačanje društvene odgovornosti

Izračun financijskog plana:

Sredstva programskog financiranja planiraju se za cijelo razdoblje 2025.-2029. g. u iznosu prema limitima dodijeljenih od Sveučilišta u

|  |  |  |  |  |  |
| --- | --- | --- | --- | --- | --- |
| **Podizanje znanstvene izvrsnosti** | | | | | |
| CILJ | POKAZATELJ | Početna vrijednost | Ciljana vrijednost 2026. | Ciljana vrijednost 2027. | Ciljana vrijednost 2028. |
| Povećanje sudjelovanja javnih visokih učilišta i javnih znanstvenih instituta u kompetitivnom projektnom financiranju | 1. Broj uspješnih projektnih prijava na kompetitivne izvore financiranja (od čega: ERC, ostali međunarodni programi) - NPOO 2. Broj znanstvenih radova u SCOPUS i WoS, A1 časopisima te međunarodno recenziranim zbornicima za društvene i humanističke znanosti te umjetničko područje | 32  230 | 32  260 | 32  290 | 32  310 |
| Povećanje sudjelovanja javnih visokih učilišta i javnih znanstvenih instituta u kompetitivnom projektnom financiranju | Broj uspješnih projektnih prijava na kompetitivne izvore financiranja (od čega: ERC, ostali međunarodni programi) | 2 | 4 | 3 | 4 |
| Jačanje međunarodne znanstvene suradnje i znanstvene aktivnosti | 1. Broj uspješnih projektnih prijava u suradnji s inozemnim partnerom 2. Broj suradnji s inozemnim partnerima 3. Broj uspješnih projektnih prijava za interdisciplinarne znanstvene projekte | 2  2  0 | 2  1  0 | 2  1  1 | 2  1  1 |
| Jačanje interdisciplinarnosti znanstvenog rada | Broj znanstvenih knjiga uključujući i one za umjetničko područje | 29 | 25 | 27 | 29 |
| **Jačanje suradnje s gospodarstvom te razvoj nacionalnog i regionalnog identiteta i kulture** | | | | | |
| Poticanje provedbe primijenjenih znanstvenih aktivnosti, uključujući projekte suradnje s gospodarstvom | Broj formalnih suradnji s gospodarskim subjektima te ustanovama iz kulture i obrazovanja | 78 | 80 | 84 | 87 |
| Unaprjeđenje pružanja znanstvenih, istraživačkih ili tehnoloških usluga na slobodnom tržištu, uključujući usluge za razvoj kulture i obrazovanja | Broj ugovorenih projekata za pružanje usluga gospodarstvu i javnim tijelima u razvoju kulture i obrazovanja | 6 | 8 | 9 | 11 |
| **Povećanje relevantnosti, kvalitete i učinkovitosti studiranja** | | | | | |
| Unaprjeđenje studija | 1. Broj uvedenih inovativnih metoda 2. Broj studenata koji su ostvarili najmanje 5 ECTS na studentskoj praksi | 0  246 | 1  70 | 2  70 | 3  70 |
| Povećanje međunarodne visokoobrazovne suradnje | Broj nastavnika koji sudjeluju u međunarodnoj razmjeni | 17 | 6 | 7 | 7 |
| **Jačanje društvene odgovornosti** | | | | | |
| Jačanje kulture cjeloživotnog obrazovanja, jednakosti i ravnopravnosti | 1. Broj poduzetih mjera za promicanje kulture jednakosti i ravnopravnosti 2. Broj programa cjeloživotnog obrazovanja koji se izvode na javnom visokom učilištu usklađenih s Hrvatskim kvalifikacijskim okvirom | 5  0 | 1  0 | 2  0 | 2  1 |
| Digitalizacija poslovanja | Iznos vlastitih i namjenskih sredstava utrošen na projekte s ciljem digitalne transformacije poslovanja | 0 | 0 | 30.000,00 | 20.000,00 |
| Popularizacija znanosti i umjetnosti | Broj aktivnosti popularizacije znanosti i umjetnosti | 120 | 28 | 32 | 36 |

**A679136 Razvoj sustava programskih sporazuma za financiranje Sveučilišta i znanstvenih instituta usmjerenih na inovacije, istraživanje i razcoj -NPOO (C3.2 R1-I1)**

|  |  |  |  |  |  |  |
| --- | --- | --- | --- | --- | --- | --- |
|  | Izvršenje 2024. | Plan 2025. | Plan 2026. | Plan 2027. | Plan 2028. | Indeks  25./24. |
| A679136- Razvoj sustava programskih sporazuma za financiranje Sveučilišta i znanstvenih instituta usmjerenih na inovacije, istraživanje i razcoj -NPOO (C3.2 R1-I1) | 0 | 92.272 | 357.073 | 316.927 | 294.405 | 0 |

Odlukom (KLASA: 402-06/25-01/15 URBROJ: 2170-137-08-25-218) Sveučilišta u Rijeci dodjeljena su sredstva za provedbu Institucionalnih istraživačkih projekata prema Pozivu za financiranje institucionalnih istraživačkih projekata, Klasa: 402-06/25-01/15, Urbroj: 2170-137-08-25-1, od 10. ožujka 2025. godine te Odluke Senata o razradi postupka dodjele sredstava za provedbu Institucionalnih istraživačkih projekata Sveučilišta u Rijeci, Klasa: 007-01/25-03/02, Urbroj: 2170-137-01-25-167, od 17. lipnja 2025. godine. Pokazatelji i aktivnosti usklađuju se vodeći računa o izvedivosti projektnog prijedloga i održivosti ishoda i ciljeva.

**A679135 Programsko i ostalo financiranje javnih visokih učilišta - iz evidencijskih prihoda**

Zakonske i druge pravne osnove

* Zakon o visokom obrazovanju i znanstvenoj djelatnosti
* Zakon o osiguranju kvalitete u znanosti i visokom obrazovanju
* Kolektivni ugovor za znanost i visoko obrazovanje
* Zakon o studentskom zboru i drugim studentskim organizacijama
* Strategija razvoja Filozofskoga fakulteta u Rijeci
* Izvedbeni nastavni planovi i programi

|  |  |  |  |  |  |  |
| --- | --- | --- | --- | --- | --- | --- |
|  | Izvršenje 2024. | Plan 2025. | Plan 2026. | Plan 2027. | Plan 2028. | Indeks 25./24. |
| A679135 Programsko i ostalo financiranje javnih visokih učilišta – iz evidencijskih prihoda | 1.309.345 | 1.267.123 | 966.287 | 802.266 | 555.213 | 97 |

Na novoj aktivnosti A679135 obuhvaćeno je više aktivnosti iz prethodnih razdoblja i to: Redovna djelatnost Sveučilišta u Rijeci (iz evidencijskih prihoda) i EU projekti Sveučilišta u Rijeci (iz evidencijskih prihoda)

Unutar nove aktivnosti sada su podaktivnosti:

**1. Vlastiti prihodi**

**2. Ostali prihodi za posebne namjene**

**3. Pomoći iz DP-a**

**4. Programi unije**

**5. Ostale darovnice**

Ova aktivnost provodi se svake godine.

U razdoblju 2026. — 2028. očekuje se ostvarenje ciljeva sukladno Strategiji Sveučilišta u Rijeci.

Izračun financijskog plana:

Vlastite prihode čine prihodi koji su ostvareni pružanjem usluga/obavljanje poslova koje mogu obavljati i drugi subjekti izvan općeg proračuna (fizičke i pravne osobe na tržištu koje nisu proračunski korisnici).

Vlastiti prihodi koristit će se prvenstveno za podmirenje rashoda nastalih obavljanjem poslova na tržištu i u tržišnim uvjetima na temelju kojih su vlastiti prihodi ostvareni.

Najmanje 15% prihoda utrošit će se za podmirivanje materijalnih rashoda te rashoda za nabavu nefinancijske imovine, a sredstva koja preostanu utrošit će se sukladno Pravilniku o korištenju vlastitih i namjenskih prihoda.

Namjenske prihode čine prihodi koji proizlaze iz obavljanja osnovne djelatnosti te s njome povezanih djelatnosti i to prvenstveno školarine studenata i druge naknade polaznika obrazovnih programa (doktorski, specijalistički, …), sredstva Hrvatske zaklade za znanost, sveučilišnih i ostalih zaklada, prihodi ostvareni od znanstvenih, umjetničkih i stručnih projekata te prihodi od fondova, namjenskih donacija i drugih odgovarajućih izvora financiranja obrazovne, znanstvene i umjetničke djelatnosti.

Namjenska sredstva koriste se za podmirenje rashoda nastalih provedbom studija i drugih obrazovnih programa te provedbom znanstvenih, umjetničkih i stručnih projekata ili druge namjene na temelju kojih su ovi prihodi ostvareni.

Najmanje 15% prihoda ostvarenih od školarina studenata i drugih naknada polaznika obrazovnih programa utrošit će se za podmirivanje materijalnih rashoda te rashoda za nabavu nefinancijske imovine, a sredstva koja preostanu koriste se za plaćanje rada i uvećanje plaće kroz izravno i neizravno sudjelovanje u realizaciji namjenskih prihoda, za materijalne i kapitalne rashode te naknade građanima i kućanstvima što podrazumijeva pokrivanje troškova studija i drugih obrazovnih programa studentima slabijega imovinskog stanja, izvrsnim studentima, zaposlenicima kao i u druge svrhe utvrđene općim aktom.

Programe unije ostvareni na ovoj aktivnosti vezani su uz provođenje projekta REVENANT te se u tom kontekstu i planira njihovo trošenje. Najveći dio odnosi se na plaće glavnog istraživača i ostalih zaposlenih na projektu te na troškove službenih putovanja za potrebe istraživanja sukladno ugovorenim uvjetima. S obzirom na to da je završetak projekta predviđen za 2027. godinu iznos prema kraju ima tendenciju smanjenja.

Ostale darovnice - odnosno prihodi ostvareni od znanstvenih, umjetničkih i stručnih projekata te prihodi od fondova, namjenskih donacija i drugih odgovarajućih izvora financiranja obrazovne, znanstvene i umjetničke djelatnosti raspoređuju se sukladno projektnom ugovoru te u istome ugovorenom financijskom planu i pravilima financiranja odnosnog projekta.