**Sveučilište u Rijeci**

**Pomorski fakultet**

**OIB 76722145702**

**RKP 22568**

**Obrazloženje Općeg dijela financijskog plana**

**za razdoblje 2026. – 2028. godine**

**PRIHODI I PRIMICI**

Ukupni prihodi za 2026. godinu planirani su u iznosu od 7.899.293 EUR, za 2027. u iznosu od 7.723.325 EUR i 2028. u iznosu od 7.775.765 EUR.

U 2026. godini planirano je ostvarenje prihoda u iznosu 5.161.324 EUR iz izvora opći prihodi i primici, 654.500 EUR iz izvora vlastiti prihodi, 850.900 EUR iz izvora ostali prihodi za posebne namjene, 40.900 iz izvora pomoći iz državnog proračuna, 320.000 EUR iz izvora Programi Unije, 10.000 EUR iz izvora ostale darovnice, 310.000 EUR iz izvora Europski fond za regionalni razvoj, 175.000 EUR iz izvora donacije i 200 EUR iz izvora prodaja ili zamjena nefinancijske imovine.

U 2027. godini planirano je ostvarenje prihoda u iznosu 5.343.125 EUR iz izvora opći prihodi i primici, 664.600 EUR iz izvora vlastiti prihodi, 850.900 EUR iz izvora ostali prihodi za posebne namjene, 94.600 iz izvora pomoći iz državnog proračuna, 300.000 EUR iz izvora Programi Unije, 10.000 EUR iz izvora ostale darovnice, 310.000 EUR iz izvora Europski fond za regionalni razvoj, 175.000 EUR iz izvora donacije i 100 EUR iz izvora prodaja ili zamjena nefinancijske imovine

U 2028. godini planirano je ostvarenje prihoda u iznosu 5.504.565 EUR iz izvora opći prihodi i primici, 774.700 EUR iz izvora vlastiti prihodi, 850.900 EUR iz izvora ostali prihodi za posebne namjene, 94.600 iz izvora pomoći iz državnog proračuna, 250.000 EUR iz izvora Programi Unije, 10.000 EUR iz izvora ostale darovnice i 150.000 EUR iz izvora Europski fond za regionalni razvoj, 150.000 EUR iz izvora donacije.

Najvažnija skupina prihoda po visini planiranih iznosa u sljedećem trogodišnjem razdoblju su prihodi iz općeg izvora financiranja odnosno državnog proračuna za financiranje rashoda za zaposlene i materijalnih troškova iz sredstava programskih ugovora, ovaj izvor prihoda čini više od 65% ukupnih prihoda u svakoj od tri godine.

**RASHODI I IZDACI**

Ukupni rashodi za 2026. godinu planirani su u iznosu od 7.475.541 EUR, za 2027. iznose 7.325.468 EUR i 2028. u iznosu od 7.372.041 EUR.

U predmetnom trogodišnjem razdoblju planirano je smanjenje ukupnih rashoda koje se najviše odnosi na smanjenje materijalnih rashoda i rashoda za nabavu nefinancijske imovine.

Najveći rashodi odnose na rashode za zaposlene koji u 2026. godini iznose 5.662.413 EUR, te materijalni rashodi u iznosu od 1.526.293 EUR. Rashodi za zaposlene u 2027. iznose 5.557.414 EUR, a u 2028. iznose 5.624.084 EUR. Materijalni rashodi u 2027. iznose 1.523.156 EUR, a u 2028. iznose 1.535.837 EUR. Rashodi za nabavu nefinancijske imovine u 2026. iznose 214.035 EUR, u 2027. iznose 163.898 EUR i u 2028. iznose 141.420 EUR.

Najveći rashodi terete aktivnost programskog financiranja gdje se osiguravaju rashodi za zaposlene i dio materijalnih rashoda.

**PRIJENOS SREDSTAVA IZ PRETHODNE I U SLJEDEĆU GODINU**

Neutrošena sredstva iz vlastitih i namjenskih izvora financiranja iz prethodne godine prenose se u sljedeću. Fakultet je predvidio da će na kraju 2025. godine ostati neutrošenih 703.163 EUR koji se prenose u 2026. godinu.

S obzirom na planirane rashode i izdatke u razdoblju 2026. – 2028. , Fakultet neće utrošiti sva sredstva koja će ostvariti u tom razdoblju u okviru vlastiti i namjenskih izvora financiranja, stoga je planom za 2026. godinu i projekcijama za 2027. i 2028. godinu predviđen prijenos neutrošenih sredstava u sljedeće godine.

Značajan dio prijenosa odnosi se na izvor 51, vezan je za sredstva za financiranje EU projekata koja će biti utrošena prema planu i dinamici izvršenja ovih projekata.

Sredstva na izvoru 581 se odnosi na sredstva Mehanizma za oporavak i otpornost koje će doznačiti Sveučilište u Rijeci u okviru programskog financiranja za NPOO projekte koji se izvršavaju u četverogodišnjem razdoblju.

Izvor 50-pomoći iz državnog proračuna odnosi se na prijenos sredstava Hrvatske zaklade za znanost za financiranje plaća zaposlenih asistenata koji su od 1. srpnja 2026. godine zaposleni na teret državnog proračuna u sklopu projekta Plan razvoja karijera.

Izvor 56 odnosi se na sredstva Europskog fonda za regionalni razvoj za financiranje EU projekata prekogranične suradnje i koji se od sljedeće proračunske godine evidentira izdvojeno od drugih EU projekata kao zasebna aktivnost i izvor.

Sredstva na izvoru 61- donacije također se odnose na sredstva vezana za financiranje EU projekata, gdje je vodeći partner trgovačko društvo izvan sektora opće države stoga se ova sredstva evidentiraju kao donacije.

Prijenos sredstava iz prethodne u sljedeću godinu, po izvorima u trogodišnjem razdoblju izgleda kako slijedi:

**2026.**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Izvor | 31  Vlastiti izvori | 43  Prihodi za posebne namjene | 50  Pomoći iz državnog proračuna | 51  Pomoći Programa Unije | 56  ERDF | 581  Mehanizam za oporavak i otpornost | 61  Donacije | Ukupno |
| Donos | 224.032 | 57.824 |  | 227.847 | 119.228 | 69.831 | 4.401 | 703.163 |
| Odnos | -123.837 | -106.592 |  | -442.744 | -196.337 | -250.155 | -7.250 | -1.126.915 |

**2027.**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Izvor | 31  Vlastiti izvori | 43  Prihodi za posebne namjene | 50  Pomoći iz državnog proračuna | 51  Pomoći Programa Unije | 56  ERDF | 581  Mehanizam za oporavak i otpornost | 61  Donacije | Ukupno |
| Donos | 123.837 | 106.592 |  | 442.744 | 196.337 | 250.155 | 7.250 | 1.165.315 |
| Odnos | 9.017 | 151.210 |  | 680.279 | 460.074 | 141.726 | 81.466 | -1.523.772 |

**2028.**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Izvor | 31  Vlastiti izvori | 43  Prihodi za posebne namjene | 50  Pomoći iz državnog proračuna | 51  Pomoći Programa Unije | 56  ERDF | 581  Mehanizam za oporavak i otpornost | 61  Donacije | Ukupno |
| Donos | 9.017 | 151.210 |  | 680.279 | 460.074 | 141.726 | 81.466 | -1.523.772 |
| Odnos | -13.632 | -181.028 |  | -883.606 | -563.811 | -59.211 | -226.208 | -1.927.496 |

**UKUPNE I DOSPJELE OBVEZE**

Stanje ukupnih obveza na dan 31. prosinca 2024. iznosi 603.659 eura. Najveći dio nedospjelih obveza na dan 31. prosinca 2024. odnosi se na plaću za prosinac koja je isplaćena u siječnju 2025.

Stanje ukupnih obveza na dan 30. lipnja 2025. iznosilo je 429.940 eura od čega se najveći dio odnosio na obveze za isplatu plaće za lipanj 2025. koja je isplaćena u srpnju 2025. godine.

Stanje ukupnih i dospjelih obveza na dan 31. prosinca prethodne godine i na dan 30. lipnja tekuće godine izgleda kako slijedi:

|  |  |  |
| --- | --- | --- |
|  | Stanje obveza na dan 31.12.2024. | Stanje obveza na dan 30.06.2025. |
| Ukupne obveze | 603.659 | 429.940 |
| Dospjele obveze | 739 | 391 |

Stanje dospjelih obveza na dan 31.12.2024.iznosi 739 eura i odnosi se na račune za materijalne rashode koji su pristigli posljednjih dana 2024. godine, s kratkim rokom dospijeća u istom mjesecu, a koji su plaćeni u siječnju 2025.

Dospjele obveze na dan 30.06.2025. se odnose također na materijalne rashode i podmirene su u srpnju 2025. godine.

U Rijeci, 15. prosinca 2025. Dekanica:

prof. dr. sc. Ana Perić Hadžić