**Sveučilište u Rijeci**

**Pomorski fakultet**

**Studentska ulica 2**

**Rijeka**

**OIB 76722145702**

**RKP 22568**

**Obrazloženje Posebnog dijela** **financijskog plana za razdoblje**

**od 2026. do 2028. godine**

**Sažetak djelokruga rada**

Pomorski fakultet u Rijeci je javno visoko učilište u sastavu Sveučilišta u Rijeci koji ustrojava i izvodi sveučilišne studije, znanstveni i stručni rad u području pomorskog prometa i u srodnim poljima, te je najstarija visokoškolska i znanstveno-istraživačka ustanova u pomorstvu u Republici Hrvatskoj. Tijekom 2001. godine Ministarstvo znanosti i tehnologije Republike Hrvatske donijelo je odluku da se Odjel za pomorstvo Sveučilišta u Rijeci i Visoka pomorska škola u Rijeci integriraju u jedinstvenu ustanovu, Pomorski fakultet Sveučilišta u Rijeci. Fakultet je pravna osoba sa statusom javne ustanove.

Na Fakultetu se izvode prijediplomski i diplomski sveučilišni studiji smjerovi: Nautika i tehnologija pomorskog prometa, Brodostrojarstvo, Elektroničke i informatičke tehnologije u pomorstvu, Promet i mobilnost i Logistika i menadžment u pomorstvu i prometu, kao i doktorski studij Pomorstvo.

Značajna djelatnost koju Fakultet kontinuirano razvija i usavršava jesu programi izobrazbe odnosno programi stalnog stručnog usavršavanja pomoraca radi stjecanja odgovarajućih svjedodžbi o osposobljenosti u skladu s međunarodnim konvencijama. Izobrazba pomoraca održava se kroz programe odobrene rješenjima od Ministarstva pomorstva, prometa i infrastrukture, te programe izobrazbe odobrene od Sveučilišta u Rijeci – Odluka o usvajanju programa cjeloživotnog učenja Pomorskog fakulteta Rijeka - Posebni program obrazovanja nautičkog i brodostrojarskog smjera.

Fakultet kontinuirano razvija i suradnju s gospodarstvom i aktivno sudjelovanje u razvoju pomorskog gospodarstva izradom strateških i ostalih stručnih projekata, te izvorno potiče znanstveni i istraživački rad usmjeren ka primjeni suvremenih znanstvenih dostignuća u pomorstvu u okviru potreba pomorskog gospodarstva radi ostvarivanja veće gospodarske uspješnosti.

**A679134 Programsko financiranje javnih visokih učilišta 2025.-2029.**

*Zbog uvođenja novih aktivnosti i ukidanja starih, u novom ciklusu proračunskog planiranja za 2026.-2028. godinu nije moguće osigurati usporedbu s aktivnostima iz prethodnog proračunskog razdoblja.*

Zakonske i druge pravne osnove

* *Zakon o plaćama u državnoj službi i javnim službama*
* *Uredba o nazivima radnih mjesta, uvjetima za raspored i koeficijentima za obračun plaće u javnim službama*
* *Zakon o visokom obrazovanju i znanstvenoj djelatnosti*
* *Temeljni kolektivni ugovor za zaposlenike u javnim službama*
* *Odluka o financiranju javnih i visokih učilišta u 2025./2026. godini*
* *Programski ugovor za razdoblje ak.g. 2025/2026.-2028./2029.*

|  |  |  |  |  |  |  |
| --- | --- | --- | --- | --- | --- | --- |
|  | Izvršenje 2024. | Plan 2025. | Plan 2026. | Plan 2027. | Plan 2028. | Indeks 26./25. |
| A679134 | - | - | 5.161.324 | 55.342.125 | 5.504.565 | - |

Ova aktivnost zamijenila je aktivnosti A621002 i A62122 iz prethodnih godina, a programsko financiranje javnih visokih učilišta sastoji se od osnovne komponente 1 i osnovne komponente 2, te razvojne i izvedbene komponente.

U okviru osnovne komponente 1 planiraju se rashodi za zaposlene na teret državnog proračuna i materijalna prava, a sve temeljem limita dostavljenih od strane Sveučilišta u Rijeci prethodno dogovorenih usvojenim programskim ugovorom. U okviru ove aktivnosti osiguravaju se sredstva za pokriće troškova plaća i ostalih rashoda zaposlenih na teret državnog proračuna (jubilarne nagrade, otpremnine, pomoći i slično), troškova prijevoza, sistematskih pregleda, te planira naknada za nezapošljavanje invalida. Troškovi se odnose na 106 zaposlenika plus planirano zapošljavanje pet zaposlenika Fakulteta u trogodišnjem periodu.

U 2026. godini planiran je ukupan iznos za plaće i materijalna prava zaposlenih u visini od 4.678.596 EUR, u 2027. godini ukupno je planirano 4.835.259 EUR za zaposlene, a u 2028. godini planirano je 4.972.357 EUR.

Osnovna komponenta 2 koristi se za pokriće troškova energije, komunalnih usluga, usluga čišćenja, pošte, prijevoza, uredskog materijala, službenih putovanja, osiguranja osoba i stvari, troškovi tekućega održavanja, zakupa prostora, nabava opreme za učionice i znanstveno-istraživački rad, financiranje vanjske suradnje. Sredstva ove komponente planiraju se za 2026. u iznosu od 386.182 EUR, za 2027. u iznosu od 405.491 EUR, a za 2028. u iznosu od 425.766 EUR.

Razvojna komponenta služi za ostvarivanje razvojnih aktivnosti definiranih u strukturi aktivnosti, pokazatelja i ciljeva i iznosi 51.500 EUR pojedinačno za svaku godinu, dok izvedbena komponenta koja nije vezana za NPOO projekte obuhvaća financiranje izvedbenih aktivnosti iznosi 45.045 EUR u 2026. godini, 49.873 EUR u 2027. godini i 54.941 EUR u 2028. godini.

Nastavno su prikazani institucijski ciljevi i rezultati koji su predviđeni Programskim ugovorom u predstojećem planskom razdoblju programskog financiranja.

|  |  |  |  |  |  |  |
| --- | --- | --- | --- | --- | --- | --- |
| Pokazatelj rezultata | Jedinica | Polazna vrijednost | Izvor podataka | Ciljana vrijednost za 2026. | Ciljana vrijednost za 2027. | Ciljana vrijednost za 2028. |
| Broj uspješnih projektnih prijava na kompetitivne izvore financiranja (od čega: ERC, ostali međunarodni programi) | broj | 4 | izvješće institucije | 5 | 5 | 6 |
| Vrijednost kompetitivnih znanstvenih projekata (od čega: ERC, ostali međunarodni programi) | broj | 0 | izvješće institucije | 0 | 0 | 100000 |
| Broj znanstvenih radova u SCOPUS i WoS, A1 časopisima te međunarodno recenziranim zbornicima za društvene i humanističke znanosti te umjetničko područje | broj | 60 | izvješće institucije | 60 | 65 | 70 |
| Broj znanstvenika uključenih u aktivnosti znanstvene mobilnosti | broj | 0 | izvješće institucije | 1 | 1 | 1 |
| Broj završenih doktorata (od čega: doktorati međunarodnih doktoranada) | broj | 5 | izvješće institucije | 5 | 6 | 6 |
| Broj znanstvenika zaposlenih na teret namjenskih/vlastitih sredstava | broj | 3 | izvješće institucije | 3 | 3 | 3 |
| Ukupno ulaganje javnog visokog učilišta, odnosno javnog znanstvenog instituta, u istraživačku opremu iz vlastitih sredstava | € | 0 | izvješće institucije | 0 | 25.000 | 25.000 |
| Broj provedenih mjera i uvedenih alata za poticanje politike otvorene znanosti | broj | 0 | izvješće institucije | 2 | 3 | 3 |
| Broj uspješnih projektnih prijava za projekte primijenjenih istraživanja (od čega: suradni projekti s gospodarstvom ili u kulturi i obrazovanju) | broj | 4 | izvješće institucije | 0 | 1 | 2 |
| Broj drugih oblika intelektualnog vlasništva | broj | 0 | izvješće institucije | 0 | 0 | 1 |
| Broj uvedenih inovativnih metoda | broj | 0 | izvješće institucije | 3 | 5 | 5 |
| Broj nastavnika koji sudjeluju u međunarodnoj razmjeni | broj | 5 | izvješće institucije | 6 | 6 | 7 |
| Broj studenata koji sudjeluju u međunarodnoj razmjeni | broj | 20 | izvješće institucije | 20 | 21 | 21 |
| Broj zaposlenika koji su završili programe stručnog usavršavanja | broj | 2 | izvješće institucije | 2 | 3 | 3 |
| Iznos vlastitih i namjenskih sredstava utrošen na projekte s ciljem digitalne transformacije poslovanja | broj | 5.000 | izvješće institucije | 5.000 | 5.000 | 5.000 |
| Broj aktivnosti popularizacije znanosti i umjetnosti | broj | 25 | izvješće institucije | 26 | 30 | 30 |

**A679136 Razvoj sustava programskih sporazuma za financiranje sveučilišta i znanstvenih instituta usmjerenih na inovacije, istraživanje razvoj – NPOO (C3.2R1-I1)**

*Zakonske i druge pravne osnove*

* *Programski ugovor za razdoblje ak.g. 2025/2026.-2028./2029.*
* *Odluka Senata s 3. sjednice o prihvaćanju konačnog izvješća o provedbi Poziva za financiranje institucionalnih istraživačkih projekata (financiran iz izvora 581 - Mehanizam za oporavak i otpornost)*

U okviru ove aktivnosti provodi se drugi dio izvedbene komponente koji se sastoji od rashoda predviđenih za financiranje 14 (četrnaest) NPOO projekata sukladno njihovom planu implementacije, a sve u ukupnom limitu od 322.769 EUR kroz trogodišnje razdoblje.

|  |  |  |  |  |  |  |
| --- | --- | --- | --- | --- | --- | --- |
|  | Izvršenje 2024. | Plan 2025. | Plan 2026. | Plan 2027. | Plan 2028. | Indeks 26./25. |
| A679136 | - | - | 142.445 | 108.429 | 82.515 | - |

**A679135 Programsko financiranje i ostalo financiranje javnih visokih učilišta – iz evidencijskih prihoda**

*Zbog uvođenja novih aktivnosti i ukidanja starih, u novom ciklusu proračunskog planiranja za 2026.-2028. godinu nije moguće osigurati usporedbu s aktivnostima iz prethodnog proračunskog razdoblja.*

Zakonske i druge pravne osnove

* *Zakon o visokom obrazovanju i znanstvenoj djelatnosti*
* *Pravilnik o ostvarivanju i korištenju namjenskih prihoda, vlastitih prihoda i nenamjenskih donacija*
* *Pravilnik o plaćama i drugim primanjima zaposlenika*
* *Pravilnik o izdavačkoj djelatnosti*

|  |  |  |  |  |  |  |
| --- | --- | --- | --- | --- | --- | --- |
|  | Izvršenje 2024. | Plan 2025. | Plan 2026. | Plan 2027. | Plan 2028. | Indeks 26./25. |
| A679135 | - | - | 1.938.881 | 1.828.651 | 1.738.698 | - |

Radi se novoj aktivnosti koja je dijelom zamijenila aktivnosti A679089 i A679072 iz prethodnih godina, a uključuje planiranje rashoda vlastitih i namjenskih prihoda kao i planiranje rashoda provođenja EU projekata koji nisu financirani EU programom prekogranične suradnje. Na ovoj aktivnosti planirani su rashodi neophodni za obavljanje redovne djelatnosti Fakulteta iz ostalih vlastitih i namjenskih evidencijskih prihoda, a obuhvaćaju rashode za zaposlene, materijalne rashode, financijske rashode, ostale rashode i rashode za nabavu nefinancijske imovine. U 2026. godini udio rashoda za zaposlene u ukupnim rashodima po svim izvorima vlastitih i namjenskih prihoda iznosi 47,53% dok udio materijalnih rashoda iznosi 43,33% . U 2027. godini udio rashoda za zaposlene u ukupnim rashodima iznosi 40,28% dok udio materijalnih rashoda iznosi 49,64%. U 2028. godini udio rashoda za zaposlene u ukupnim rashodima iznosi 37,53% dok udio materijalnih rashoda iznosi 51,29%. Pad udjela rashoda za zaposlene u ukupnim rashodima ove aktivnosti kroz trogodišnje razdoblje rezultat je manje planiranih rashoda za zaposlene na teret EU projekata zbog završetka nekih projekata. Unutar skupine materijalni rashodi najznačajniji udio odnosi se intelektualne i osobne usluge koje se odnose na isplate honorara za izradu stručnih projekata, usluge tekućeg i investicijskog održavanja građevinskih objekata i opreme te nabavku licenci i zakupnine.

Od ukupno planiranih sredstava u 2026. godini na zamjenu i nabavu novog uredskog namještaja i računalne opreme odnosi se 5,67%, 5,8% u 2027. godini i 6,41% u 2028.

Ova aktivnost sastoji se od sljedećih podaktivnosti:

1. Osnovna djelatnost – participacija školarina
2. Poslijediplomski studij „Pomorstvo“
3. Programi cjeloživotnog obrazovanja – tečajevi i poseban program izobrazbe za pomorce
4. Stručna djelatnost – projekti za gospodarstvo
5. Rad Studentskog zbora
6. Programi znanstveno-istraživačke djelatnosti
7. Izdavanje znanstvenih udžbenika
8. Izdavanje časopisa „Pomorstvo“
9. Organiziranje i održavanje znanstvenih skupova
10. Provođenje EU projekata
11. Ostale nespomenute podaktivnosti.
12. **Osnovna djelatnost – participacija školarina i ostalih s njima povezanih prihoda**

Unutar ove podaktivnosti planiraju se sredstva za podmirenje rashoda nastalih provedbom studija i ona u 2026. godini iznose 411.900 EUR , od toga 289.100 eura za materijalne rashode, 500 EUR za financijske rashode, 19.800 EUR za prijenos sredstava školarina Sveučilištu u Rijeci temeljem 3% obračunatih prihoda , 2.500 EUR za školarine zaposlenika na doktorskom studiju i 97.000 EUR za nabavu i zamjenu dotrajalog uredskog namještaja i računalne opreme, nabavu laboratorijske opreme i knjiga.

1. **Poslijediplomski studij „Pomorstvo“**

Na ovoj podaktivnosti planiraju se sredstva za izvođenje poslijediplomskog studija „Pomorstvo“ u ukupnom iznosu 16.162 EUR. Od ukupno planiranih sredstava u 2026. godini, 61,8% s odnosi se na rashode za vanjske suradnike na studiju . Preostali rashodi odnose se na podmirenje troškova izvođenja ove podaktivnosti, te prijenos 3% obračuna prihoda za Sveučilište. Ova podaktivnost financira se iz izvora 43.

1. **Programi cjeloživotnog obrazovanja - tečajevi i posebni program izobrazbe za pomorce**

U okviru ove podaktivnosti sredstva u iznosu od 197.695 EUR planirana su za rashode za zaposlene koji izvode tečajeve i programe izobrazbe za pomorce. Materijalni rashodi u 2026. planirani su u iznosu 43.400 EUR i odnose se na sredstva za vanjske suradnike, najam vatrogasnih poligona za izvođenje tečajeva, reprezentaciju i ostale rashode, a njihov udio je 21,95 % u ukupnim rashodima za ovaj program. Preostali rashodi odnose se na podmirenje ostalih troškova izvođenja ove podaktivnosti, te prijenos 3% obračuna prihoda za Sveučilište. Ova podaktivnost financira se iz izvora 31 i 43.

1. **Stručna djelatnost – projekti za gospodarstvo**

U okviru ove podaktivnosti 95,19 % od ukupno planiranih 322.360 EUR u 2026. godini odnosi se na intelektualne usluge, odnosno isplatu honorara za zaposlenima i vanjskim suradnicima koji rade stručnim projektima izrade elaborata i maritimnih studija za privredu. Preostali rashodi odnose se na podmirenje troškova izvođenja ove podaktivnosti, te prijenos 3% obračunatih prihoda za Sveučilište u Rijeci.

1. **Rad Studentskog zbora**

Studentski zbor nema pravnu osobnost, a njegova aktivnost se financira iz izvora 43, 50 i 61, u skladu s izvorom prihoda. Dio troškova se financira iz školarina, a dio doznačenim sredstvima Sveučilišta u Rijeci i dio donacijama od trgovačkih društava. Sredstva su planirana za održavanje Brucošijade i Bala pomoraca, za intelektualne usluge, zakupnine i reprezentaciju. Ukupan iznos planiranih sredstava za 2026. iznosi 2.500 EUR.

1. **Programi znanstveno-istraživačke djelatnosti**

U okviru ove podaktivnosti financiraju se programi znanstveno-istraživačke djelatnosti temeljem Pravilnika o poticanju znanstvene aktivnosti Fakulteta, te implementacija 20 (dvadeset) UNIRI-ZIP znanstvenih projekata , a planirana je u visini 34.050 EUR. Ova podaktivnost financira se iz izvora 43.

1. **Izdavanje znanstvenih udžbenika**

U okviru ove podaktivnosti planirano je 2.500 EUR u 2026. godini za financiranje materijalnih rashoda koji se odnose na usluge tiskanja i lektoriranja izdanja udžbenika Fakulteta iz vlastitih sredstava.

1. **Izdavanje znanstvenih časopisa**

Ova podaktivnost pokriva izdavanje znanstvenog časopisa „Pomorstvo“ i planirani iznosi su 1.800 EUR za 2026. godinu. Planirana sredstva se odnose na troškove tiskanja i grafičke obrade teksta, te lektoriranja. Ova aktivnost financira se dijelom financira iz vlastitih sredstava, jer će dio biti osiguran u sklopu financiranja kroz programske ugovore.

1. **Organiziranje i održavanje znanstvenih skupova**

U sklopu ove podaktivnosti planirano je održavanje konferencije SUTRA Dio troškova konferencija pokriva se iz sponzorstava. Ova podaktivnost financira se iz izvora 31.

1. Hrvatska zaklada za znanost – Program razvoja karijera mladih istraživača – izobrazba novih doktora znanosti

U okviru ove aktivnosti planirani su i rashodi za zaposlena tri asistenta u okviru projekta Program razvoja karijera mladih istraživača koji se od 01.07.2026. realizira na teret državnog proračuna.

1. **Provođenje EU projekata**

Unutar ove aktivnosti planirano je provođenje 10 (deset) EU projekata:

**INNO2MARE - Strengthening the capacity for excellence of Slovenian and Croatian innovation ecosystems to support the digital and green transitions of maritime regions (Horizon Europe)** Projekt će omogućiti jačanje kapaciteta ekosustava Zapadne Slovenije i Jadranske Hrvatske za izvrsnost u istraživanjima i inovacijama putem niza zajednički osmišljenih aktivnosti usmjerenih na digitalnu i zelenu tranziciju maritimnih industrija. Projektni konzorcij će, temeljem dubinskog mapiranja i analize potreba dvaju ekosustava, izraditi dugoročnu istraživačko-inovacijsku strategiju usklađenu s regionalnim, nacionalnim i EU politikama, kao i zajednički akcijski i investicijski plan, s konkretnim koracima za stvaranje koordiniranih, otpornih, atraktivnih i održivih maritimnih inovacijskih ekosustava. Usporedno sa strateškim planiranjem, provest će se i tri istraživačka pilot projekta usmjerena na rješavanje važnih izazova u maritimnim industrijama: razvoj naprednog modela širenja požara u modelu proširene stvarnosti (eng. virtual reality) brodske strojarnice; razvoj novih sustava konverzije i upravljanja zelenim izvorima energije korištenjem digitalnih blizanaca (eng. digital twins) zasnovanih na umjetnoj inteligenciji, te razvoj pametnih rješenja za automatsku detekciju prepreka u pomorskom prometu i pri autonomnoj navigaciji korištenjem senzorskih mreža i analize podataka temeljene na strojnom učenju.

Ukupni EU proračun projekta Fakulteta iznosi 235.515 EUR, projekt traje od 1.1.2023. do 31.12.2026. godine. U 2026. godini planirani su rashodi u visini od 20.620 EUR, koji se odnose na troškove osoblja. Vodeći partner na projektu je Strojarski fakultet Sveučilišta u Ljubljani, te je projekt planiran na izvoru financiranja 51-Pomoći.

**Healthy Sailing - Prevention, mitigation, management of infectious diseases on cruise ships and passenger ferries (Horizon Europe)** Projekt ima za cilj uspostaviti mjere za prevenciju, izbjegavanje i kontrolu širenja zaraznih bolesti na velikim putničkim brodovima. U tu svrhu obavit će se eksperimentalna ispitivanja na brodovima partnerskih kompanija, te numeričko modeliranje širenja kapljične zaraze korištenjem računalne dinamike fluida. Cilj je učiniti kruzing industriju otpornijom na utjecaj širenja zaraznih bolesti na velikim putničkim brodovima, kako bi se izbjegla opasnost lockdowna koji ju je zadesio tijekom pandemije koronavirusa 2020. godine.

Ukupni EU proračun projekta Fakulteta iznosi 107.500 EUR, projekt traje od 1.9.2022. do 31.12.2025. godine. U 2026. godini planirani su rashodi u iznosu od 1.864 EUR, koji se odnose na troškove osoblja. Vodeći partner na projektu je Sveučilište u Tesaliji, te je projekt planiran na izvoru 51-Pomoći.

**Next Blue Generation (European Maritime, Fisheries and Aquaculture Fund -EMFAF-2023-BlueCareers)**

Projekt NextBlueGeneration spaja industriju plave ekonomije i obrazovni sektor te cilja na mlade ljude prenoseći informacije u obliku alata izravno od stručnjaka prema nastavnicima. U tu svrhu projekt pruža obrazovne sadržaje, obuku i alate za pet sektora plavog gospodarstva (nautički turizam, pomorski promet, morska biotehnologija, akvakultura, očuvanje mora) i to u obliku: interaktivnog alata Blue Career Pathway, BlueGeneration igre i MOOC za nastavnike za unaprjeđenje vještina nastavnika i učenika. Interaktivni alat Blue Career Pathway omogućiti će studentima individualizirano usmjeravanje u karijeri i samoprocjenu. BlueGeneration igra isporučivat će potrebne informacije u atraktivnom formatu igranja koji je prilagođen mladima. MOOC će "osposobiti trenera" i isporučiti konkretne informacije jednostavne za korištenje učiteljima i trenerima, omogućujući im da podrže mlade ljude u odabiru karijere u plavoj ekonomiji.

Ukupni EU proračun projekta Fakulteta iznosi 94.106,50 EUR, projekt traje od 1.09.2023. do 31.08.2026. godine. U 2026. godini planirani su rashodi u visini od 11.820 EUR, koji se odnose na troškove osoblja i službena putovanja. Projekt se financira iz Europskog fonda za pomorstvo, ribarstvo i akvakulturu , vodeći partner na projektu je Sea Tech S.L. iz Španjolske, te je projekt planiran na izvoru 51-Pomoći.

**DigiMar - Digital Education for Maritime Communication (Erasmus+)** Glavni cilj projekta jest povećati sigurnost plovidbe temeljem statistički značajnih razlika (analiza neusklađenosti) u pomorskim komunikacijskim vještinama operatera službe nadzora pomorskog prometa i studenata visokih pomorskih učilišta prije i nakon provedbe digitalne obrazovne pilot-studije provedene putem video zapisa s uputama i chatbota. Projektom se želi unaprijediti digitalne obrazovne sadržaje i time potencijalno pridonijeti smanjenju ljudskih, okolišnih, društvenih i/ili gospodarskih gubitaka koji proizlaze iz pomorskih nesreća.

Ukupni EU proračun projekta Fakulteta iznosi 42.774 EUR, projekt traje od 1.09.2023. do 31.08.2026. godine. U 2026. godini planirani su rashodi u visini od 6.041 EUR, koji se odnose na troškove osoblja i službena putovanja. Vodeći partner na projektu je Univerzitet u Ljubljani, Fakultet za pomorstvo i transport, isplate idu preko Sveučilišta u Rijeci, te je projekt planiran na izvoru 51 - Pomoći.

**GREENPORT Alliances- GREENPORT (Erasmus+)**

GREENPORT nastoji pokrenuti promjenu u lučkim uslugama, koherentnom integracijom održivosti unutar novih obrazovnih rješenja, podučavajući tako buduće i sadašnje osoblje lučkih službi da postanu održiviji u svojim stavovima i ponašanjima.

Ukupni EU proračun projekta Fakulteta iznosi 111.405 EUR, projekt traje od 1.02.2024. do 31.01.2027. godine. U 2026. godini planirani su rashodi u visini od 22.609 EUR, koji se odnose na troškove osoblja i službena putovanja, a u 2027. godini se planira 900 EUR. Vodeći partner na projektu je T. C. Piri Reis Univerzitet iz Turske, a isplate idu preko Sveučilišta u Rijeci, te je projekt planiran na izvoru 51 – Pomoći.

**Sea4Shore - Seafarers experience appealing for shore (Erasmus+)**

Projekt Sea4Shore za cilj ima razviti online alat koji bi služio kao pomoć pomorcima pri odabiru karijere na kopnu. Za ulazne podatke alata napraviti će se analiza vještina i kompetencija koje posjeduju pomorci na određenim pozicijama, a koje bi mogli koristiti i za poslove na kopnu. Stručnost osoba zaposlenih na kopnu, a vezanih uz pomorstvo, varira, a primijećena je nedovoljna iskorištenost iskusnih pomoraca za rad na kopnu. Spomenuto stvara priliku, u poslovnom smislu, za odgovarajuće kvalificirano i iskusno osoblje s brodova.

Ukupni EU proračun projekta Fakulteta iznosi 38.000 EUR, projekt traje od 1.03.2024. do 28.02.2026. godine. U 2026. godini planirani su rashodi u visini od 5.295 EUR, koji se odnose na troškove osoblja i službena putovanja.. Vodeći partner na projektu je Tehnički univerzitet iz Rige , te je projekt planiran na izvoru 51 – Pomoći.

**NPOO (C3.2.R2) Program razvoja karijera mladih istraživača – izobrazba novih doktora znanosti – Detaljan plan razvoja karijera asistenta**

Glavna svrha provedbe Projekta je provedba „Detaljnog plana razvoja karijere asistenta“ vezanog uz zapošljavanje četiri nova asistenta uz predložena četiri mentora Fakulteta. Detaljan plan razvoja karijere asistenta je plan znanstvenog razvoja asistenta tijekom poslijediplomskog doktorskog studija te njegovog znanstveno-istraživačkog rada s konačnim ciljem postizanja stupnja doktora znanosti. Provedba Projekta odnosno Plana mjeri se specifičnim, mjerljivim, realističnim i vremenski održivim pokazateljima koji moraju biti ostvareni tijekom razdoblja u kojem je osigurano financiranje projekta. Asistent je mladi istraživač kojeg Fakultet zapošljava s ciljem ostvarenja Plana i stjecanja akademskog stupnja doktora znanosti na rok definiran važećim zakonskim propisima. Predviđeno vrijeme trajanja projekta je od 1.12.2024.-30.06.2026. U 2026. je planirano 53.700 EUR za rashode za zaposlene.

Projekt financira Hrvatska zaklada za znanost iz sredstava NPOO programa (C3.2.R2) u razdoblju od 1.1.2025. -30.06.2026., dok se u razdoblju od 1.7.2026. do 31.12.2027. program financira iz državnog proračuna.

**BIO-INTEL-MOB Integrating sustainable mobility and logistics with citizen-centric intelligent solutions for safe, smart, green, resilient, and inclusive cities (Horizon)**

Projekt ima za cilj transformirati periurbanu mobilnost u klimatski neutralan, podatkovno vođen i građanima usmjeren sustav. Projekt integrira napredna rješenja kao što su prostor podataka o mobilnosti, analitika umjetne inteligencije, centri za periurbanu mobilnost (PUMH), zeleno sigurno usmjeravanje, digitalni blizanci, model kružnog gospodarstva s bio-ambalažom i inteligentan okvir upravljanja koji uključuje aplikaciju za angažman građana, centar znanja i alate za usklađivanje politika. Ukupan EU proračun projekta Fakulteta iznosi 337.500 EUR, projekt traje od 01.01.2026. do 31.12.2029. godine.

U 2026. godini su planirani rashodi u iznosu 17.782 eura i odnose se na rashode na zaposlene i nabavu računalne opreme, dok se u 2027. i 2028. godini planirani rashodi u visini 46.673 EUR, a 64,2% ovih rashode odnosi se na nabavu konzultantskih usluga. Vodeći partner na projektu je Sveučilište Sapienza iz Rima, te je projekt planiran na izvoru 51- Pomoći.

**PraC-MARENG Plus PRActical and Communication based MARitime ENGlish Plus (Erasmus+)** Projekt ima za cilj poboljšati komunikacijske vještine engleskog jezika za studente i pomorske stručnjake stvaranjem online platforme koja koristi Standardne pomorske komunikacijske fraze (SMCP) za poboljšanje sigurnosti i učinkovitosti u lučkim operacijama. Projekt će se pozabaviti jezičnim jazom, potaknuti digitalizaciju u pomorskom obrazovanju i pružiti praktične scenarije učenja iz stvarnog svijeta putem prilagođenog online tečaja temeljenog na kompetencijama. Ukupan EU proračun Fakultet iznosi 37.000 EUR projekt traje od 01.04.2026. do 31.12.2027. U 2026. godini su planirani rashodi u iznosu 19.072 eura i odnose se na rashode na zaposlene, dok se u 2027. godini planirani rashodi u visini 14.893 EUR.

Vodeći partner na projektu je Sveučilište za pomorstvo u Constanti, isplate idu preko Sveučilišta u Rijeci te je projekt planiran na izoru 51- Pomoći.

**PortEMS - Konvergentni IT-OT sustav upravljanja energijom (EMS) za tranziciju lučkih zajednica u pametna niskougljična energetska čvorišta - IP.1.1.03.0070 (Integrirani teritorijalni program 2021.-2027**

Cilj projekta PortEMS je razviti sveobuhvatno rješenje pametnog centraliziranog sustava nadzora i upravljanja energetskim podsustavima lučkih zajednica - EMS.Integrator, koji će imati funkcionalnosti adaptivnog optimiziranja energije te povezivanja i dijeljenja ključnih podataka različitih energetskih podsustava na osnovi integracije IT u OT u cilju tranzicije lučkih zajednica u niskougljična energetska čvorišta.

Ukupni EU proračun projekta Fakulteta iznosi 390.383 EUR, projekt traje od 1.11.2024. do 31.10.2027. godine. U 2026. godini planirani su rashodi u visini od 100.963 EUR koji se odnose na troškove osoblja i službena putovanja, a u 2027. planirani proračun iznosi 30.516. Vodeći partner na projektu je tvrtka Jatro d.o.o. , te je projekt planiran na izvoru 61 – Donacije.

**PBMSense – istraživanje i razvoj inovativnih proizvoda za održivo i konkurentno brodarstvo – IP.1.1.03.0080 (Integrirani teritorijalni program 2021.-2027.)** Cilj projekta je kroz suradnju SPIN konzorcija razviti dva globalno inovativna proizvoda spremna za komercijalizaciju za brodarske kompanije. Aktivnosti projekta uključuju aktivnosti istraživanja i razvoja (industrijsko istraživanje, eksperimentalni razvoj, studije izvedivosti), ulaganje u infrastrukturu za testiranje i eksperimentiranje, upravljanje projektom te aktivnosti promidžbe i vidljivosti.

Ukupni EU proračun projekta Fakulteta iznosi 86.230 EUR, projekt traje od 1.03.2025. do 31.08.2027. godine. U 2026. godini planirani su rashodi u visini od 31.557 EUR, kao i u 2027. godini dok je u 2028. planiran iznos od 5.258 EUR. Troškovi projekta se odnose na rashode za zaposlene. Vodeći partner na projektu je tvrtka Popravak brodskih motora d.o.o. , te je projekt planiran na izvoru 61 – Donacije.

**INELTEH Sustav za detekciju, signalizaciju i alarmiranje prodora vode sa redundancijom i serijskom komunikacijom za primjenu na brodovima – IP.1.1.03.0032 (Integrirani teritorijalni program 2021.-2027.)**

Cilj projekta je kroz suradnju SPIN konzorcija razviti dva globalno inovativna proizvoda spremna za komercijalizaciju za brodarske kompanije. Aktivnosti projekta uključuju aktivnosti istraživanja i razvoja (industrijsko istraživanje, eksperimentalni razvoj, studije izvedivosti), ulaganje u infrastrukturu za testiranje i eksperimentiranje, upravljanje projektom te aktivnosti promidžbe i vidljivosti.

Ukupni EU proračun projekta Fakulteta iznosi 133.220 EUR, projekt traje od 25.02.2025. do 25.02.2028. godine. U 2026. godini planirani su rashodi u visini od 39.631 EUR, a u 2027. godini u visini 13.211 EUR i odnose se na troškove osoblja . Vodeći partner na projektu je tvrtka Inelteh d.o.o. , te je projekt planiran na izvoru 61 – Donacije.

1. **Ostale nespomenute podaktivnosti**

U ostale nespomenute podaktivnosti planiraju se rashodi koji preostanu od prihoda od obavljanja poslova na tržištu i od namjenskih prihoda, te su planirana izdvajanja za rashode za zaposlene Također, u ovoj podaktivnosti se planiraju rashodi za provođenje projekata koji se financiraju od strane organizacije IAMU (Međunarodno udruženje pomorskih sveučilišta) i financiraju se preko izvora 533 – darovnice. Ukupno je na ovoj podaktivnosti planirano 274.400 EUR u 2025. godini, od čega je udio za rashode za zaposlene 82%.

**A679133 Programi prekogranične suradnje – upravljačko tijelo iz inozemstva**

*Zbog uvođenja novih aktivnosti i ukidanja starih, u novom ciklusu proračunskog planiranja za 2026.-2028. godinu nije moguće osigurati usporedbu s aktivnostima iz prethodnog proračunskog razdoblja.*

*Zakonske i druge pravne osnove*

* *Zakon o visokom obrazovanju i znanstvenoj djelatnosti*
* *Ugovori o bespovratnim sredstvima Interreg Italija Hrvatska*

|  |  |  |  |  |  |  |
| --- | --- | --- | --- | --- | --- | --- |
|  | Izvršenje 2024. | Plan 2025. | Plan 2026. | Plan 2027. | Plan 2028. | Indeks 26./25. |
| A679133 | - | - | 232.891 | 46.263 | 46.263 | - |

Ova aktivnost sastoji se od troškova implementacije pet projekata u okviru programa Unije Interreg Italija Hrvatska čije se upravljačko tijelo nalazi u inozemstvu.

**FRED – Fire Free MED (Interreg EURO-MED)** Glavni cilj projekta FRED je implementacija naprednih ICT/UAS (sustavi bespilotnih zrakoplova) alata za prilagodbu klimatskim promjenama, prevenciju rizika od katastrofa i ublažavanje posljedica u segmentu šumskih požara. Projekt će pojačati kapacitete prevencije relevantnih tijela u šest pilot područja smještenih u različitim zemljama te će indirektno povezati korisnike valorizacijom rezultata. Projekt FRED se bavi zajedničkim izazovom prilagodbe i ublažavanja utjecaja klimatskih promjena - vrlo izraženih šumskih požara.

Ukupni EU proračun projekta Fakulteta iznosi 408.000 EUR, projekt traje od 1.01.2024. do 01.10.2026. godine. U 2026. godini planirani su rashodi u visini od 71.230 EUR, koji se odnose na troškove osoblja i službena putovanja. Pomorski fakultet u Rijeci je vodeći partner, a doznake sredstva su od upravljačkog tijela u Španjolskoj – Direccion General del Fondos Comunitarios M.E.H, te je projekt planiran na izvoru 563 – ERDF.

**TransH2 - Transition to Hydrogen Fuelled Cross-Border Sea-Mobility** **(Interreg VI A Italy-Croatia CBC Programme 2021-2027)**

Opći cilj projekta je poboljšati održivu prekograničnu pomorsku mobilnost demonstracijom izvedivih rješenja za primjenu goriva bez štetnih emisija (zeleni vodik) u prekograničnim i regionalnim pomorskim prometnim rutama te prijenosom novih rješenja lučkim upravama, prijevoznicima i drugim dionicima u cijelom programskom području (Hrvatska i Italija). Projekt će omogućiti zelenu tranziciju prekograničnog pomorskog prometa demonstracijom novih rješenja i pružanjem konkretnih planova ulaganja te pridonijeti povećanju korištenja goriva s nultom emisijom do 2050. godine, čime se pridonosi ciljevima Europskog zelenog plana za smanjenje emisija u pomorskom sektoru za 90% te izravno pridonosi strateškim smjernicama i očekivanim učincima zacrtanima u misiji EU-a "Obnovimo naše oceane i vode" za postizanje nulte razine onečišćenja i smanjenje emisija stakleničkih plinova u oceanima i vodama EU.

Ukupni EU proračun projekta Fakulteta iznosi 402.542 EUR, projekt traje od 1.02.2024. do 31.07.2026. godine. U 2026. godini planirani su rashodi u visini od 54.897 EUR, koji se odnose na troškove osoblja, službena putovanja i intelektualne usluge. Upravljačko tijelo je u Italiji – Regione Veneto, vodeći partner na projektu je Pomorski fakultet u Rijeci, te je projekt planiran na izvoru 563 -ERDF.

**BEST4.0 - Blue Economy Sectors Digital Transformation towards Industry 4.0 (Interreg Italija – Hrvatska** Cilj BEST4.0 projekta je podržati uvođenje načela I4.0 u sektorima plave ekonomije, kroz DiHs i inovativna, pametna i digitalno poslovna rješenja. Inovativni elementi BEST4.0 bit će primijenjeni na metodologiji temeljenoj na pristupu odozdo prema gore polazeći od potreba malih i srednjih poduzeća za poboljšanjem ponuđenih usluga, obogaćenih u katalogu ponuđenih inovativnih usluga i zahvaljujući uspostavljanju prekogranične mreže. Ukupni EU proračun projekta Fakulteta iznosi 196.940 EUR, projekt traje od 1.02.2024. do 31.07.2026. godine. U 2026. godini planirani su rashodi u visini od 11.055 EUR, koji se odnose na troškove osoblja i službena putovanja.. Upravljačko tijelo je u inozemstvu, vodeći partner na projektu je CNA Ferrara Asociation iz Italije, te je projekt planiran na izvoru 563 – ERDF.

**TOFOLA - Tourism in the Forest and green Lagoons of the Adriatic through historical wooden boats**  **(Interreg VI A Italy-Croatia CBC Programme 2021-2027)** Projektom TOFOLA se namjerava osmisliti ekonomski, ekološki i društveno održive turističke proizvode utemeljene na povijesnom pregledu brodogradnje za vrijeme vladavine Mletačke republike La Serenissime s ciljem diverzificikacije postojeće turističke ponude na području Sjevernog Jadrana i promocije nedovoljno eksploatiranih destinacija. U sklopu projekta osmislit će se turistički proizvodi sastavljeni od različitih vrsta tematskih itinerara (povijesni/kulturni/pejzažni/sportski), a koji geografski prate puteve obrade drvne sirovine pretežno korištene za proizvodnju brodova u povijesnom razdoblju La Serenissime, od planina do mora, povezujući dva tradicionalno konkurentska turistička odredišta u aktualnoj turističkoj ponudi. Itinerari se protežu od šuma Carnia i/ili Cansiglio do lagune Marano (IT); od šume Montona do obale Istre (HR);od nizinske šume do lagune Caorle (IT); od nizinskih šuma do područja Delte rijeke Po (IT).

Ukupni EU proračun projekta Fakulteta iznosi 212.000 EUR, projekt traje od 1.03.2024. do 31.08.2026. godine. U 2026. godini planirani su rashodi u visini od 49.446 EUR koji se odnose na troškove osoblja i službena putovanja. Udio planiranih sredstava za rashode za zaposlene iznosi 49,4% dok za intelektualne usluge (nabavu vanjskog stručnjaka) iznosi 50,56%. Upravljačko tijelo je u inozemstvu, vodeći partner na projektu je Consortia Centre iz Italije , te je projekt planiran na izvoru 563– ERDF.

**PRESPORT - PRomoting grEen and Smart PORT hubs in the Adriatic Sea (Interreg VI A Italy-Croatia CBC Programme 2021-2027)** PRESPORT je prekogranična inicijativa sufinancirana sredstvima Europske unije, usmjerena na poticanje zelene i digitalne transformacije luka u Italiji i Hrvatskoj. Kroz snažnu suradnju javnih vlasti, lučkih operatera i logističkih dionika, PRESPORT promiče ugljičnu neutralnost i digitalne inovacije, s ciljem da jadranske luke postanu učinkovitije, otpornije i održivije.

Ukupni EU proračun projekta Fakulteta iznosi 407.005 EUR, projekt traje od 1.07.2025. do 31.12.2028. godine. U 2026. godini planirani su rashodi u visini od 46.263 EUR koji se odnose na rashode za zaposlene i konzultantske usluge. Upravljačko tijelo je u inozemstvu, vodeći partner na projektu je tvrtka Lučka uprava sustava luka istočnog Jadrana, te je projekt planiran na izvoru 563 - ERDF.

Dekanica:

U Rijeci, 15. prosinca 2025. prof. dr. sc. Ana Perić Hadžić